El Reglament (UE) 1310/2013 del Parlament Europeu i del Consell, de 17 de desembre de 2013, estableix disposicions transitòries relatives, entre d'altres, a l'ajut al desenvolupament rural a través del Fons Europeu Agrícola de Desenvolupament Rural (FEADER) i preveu que els estats membres puguin continuar contraient el 2014 compromisos amb beneficiaris en relació a determinades mesures d'acord amb el Reglament CE 1698/2005 del Consell, de 20 de setembre, d'ajuts al desenvolupament rural a càrrec del Fons Europeu Agrícola de Desenvolupament Rural (FEADER).
D'acord amb el Reglament (CE) núm. 1698/2005 del Consell, de 20 de setembre, el Programa de desenvolupament rural de Catalunya per al període de programació 2007-2013 (PDR), aprovat pel Govern de la Generalitat de Catalunya en data 22 de maig de 2007 i per la Comissió Europea, mitjançant la Decisió C(2008) 702 de 15 de febrer de 2008, modificada per la Decisió C(2009) 10340 de 14 de desembre de 2009, per la Decisió C(2010) 8294 final de 30 de novembre de 2010, i per la Decisió C(2012) 8674 final de 26 de novembre de 2012 i per la Decisió C(2013) 8300 final de 25 de novembre de 2013, preveu dins l'Eix 1, mesura 124, ajuts destinats a la cooperació per al desenvolupament de nous productes, processos i tecnologies en el sector agrícola i alimentari i en el sector forestal.
D'acord amb aquest Reglament, el Programa de desenvolupament rural de Catalunya (PDR) 2007-2013, des de la mesura 124 de cooperació per al desenvolupament de noves tecnologies, productes i processos, preveu ajudar, d'una banda, que el sector agrari i alimentari aprofiti les oportunitats de mercat mitjançant enfocaments amplis i innovadors en la creació de noves tecnologies, productes i processos, donant suport a la redacció de projectes d'R+D+I, liderats per les empreses o cooperatives del sector agrari i agroalimentari, en col·laboració amb centres d'investigació i recerca i universitats.
El Reglament (CE) 1698/2005 va incorporar com a prioritat els nous reptes en relació a la mitigació del canvi climàtic, l'ús d'energies renovables, la gestió sostenible de l'aigua i la protecció de la biodiversitat, a les quals el Departament d'Agricultura, Ramaderia, Pesca, Alimentació i Medi Natural dedica fons addicionals.
D'acord amb el que disposen el Decret 56/2009, de 7 d'abril, per a l'impuls i el desenvolupament dels mitjans electrònics de l'Administració de la Generalitat de Catalunya, la Llei 59/2003, de 19 de desembre, de normes reguladores de signatura electrònica, la Llei 11/2007, de 22 de juny, d'accés electrònic dels ciutadans als serveis públics, i el Reial decret 1671/2009, de 6 de novembre, que desenvolupa parcialment la Llei 11/2007, de 22 de juny, d'accés electrònic dels ciutadans als serveis públics, en relació amb la Llei 30/1992, de 26 de novembre, de règim jurídic de les administracions públiques i del procediment administratiu comú.
Donat que s'ha pogut constatar que un nombre considerable de possibles persones beneficiàries disposen dels mitjans tecnològics necessaris per poder realitzar la tramitació electrònica de la sol·licitud d'aquests ajuts, es posa a disposició dels interessats la tramitació administrativa de la fase de sol·licitud per mitjans electrònics.
Conseqüentment, valorada la conveniència de donar suport al sector agrari i alimentari i al sector forestal mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Aprovar les bases reguladores dels ajuts al sector agrari, alimentari i forestal destinats al plantejament i la redacció de projectes de recerca, desenvolupament i innovació (R+D+I) per fer front al canvi climàtic i donar suport a les energies renovables, la gestió de l'aigua i la biodiversitat, que es publiquen a l'annex 1 d'aquesta Ordre.
2.1 Convocar, per a l'any 2014, els ajuts al sector agrari, alimentari i forestal destinats al plantejament i la redacció de projectes de recerca, desenvolupament i innovació (R+D+I) per fer front al canvi climàtic i donar suport a les energies renovables, la gestió de l'aigua i la biodiversitat, d'acord amb les bases reguladores aprovades a l'article 1 precedent.
2.2 El termini de presentació de sol·licituds serà d'un mes, que computa des de l'endemà de la publicació de l'Ordre en el Diari Oficial de la Generalitat de Catalunya.
2.3 Els ajuts que preveu aquesta Ordre, per un import total de 350.000,00 euros, tenen caràcter de cofinançats pel Fons Europeu Agrícola de Desenvolupament Rural (FEADER), d'acord amb el que preveu el Programa de desenvolupament rural de Catalunya 2007-2013.
L'aportació del Departament d'Agricultura, Ramaderia, Pesca, Alimentació i Medi Natural, amb naturalesa de crèdit anticipat, va a càrrec de la partida pressupostària AG06D/770000100/5740 dels pressupostos del Departament d'Agricultura, Ramaderia, Pesca, Alimentació i Medi Natural per a l'any 2015 dotada amb un import màxim de 87.500,00 euros, la qual cosa suposa el 25% del finançament d'aquests ajuts.
La resta de finançament, 262.500,00 euros, anirà a càrrec del fons FEADER, que representa el 75% del finançament d'aquests ajuts.
La concessió dels ajuts es condiciona a l'existència del crèdit adequat i suficient en el moment anterior a la resolució de concessió.
2.4 L'òrgan instructor dels expedients d'ajut és el Servei d'Innovació Agroalimentària.
2.5 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes, es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Transferència i Innovació Agroalimentària, el subdirector o la subdirectora general d'Indústries Agroalimentàries i el subdirector o la subdirectora general d'Agricultura.
2.6 El termini màxim per emetre la resolució i notificar-la per escrit a la persona sol·licitant serà el comprès entre l'1 i el 31 de gener de 2015.
2.7 Les persones beneficiàries dels ajuts han de realitzar les actuacions objecte dels ajuts i justificar-les com a màxim fins al 14 de setembre de 2015.
2.8 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
2.9 Els ajuts concedits a les persones físiques per un import superior a 3.000,00 euros i els ajuts concedits a persones jurídiques es faran públics en la seu electrònica de la Generalitat https://seu.gencat.cat i al web http://gencat.cat/agricultura/ajutsconcedits, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya (DOGC).
Aprovar el procediment de participació per mitjans telemàtics en la convocatòria pública per a la concessió dels ajuts objecte d'aquesta convocatòria per a aquells sol·licitants que optin per aquesta modalitat de presentació de la sol·licitud, el qual consta a l'annex 2 d'aquesta Ordre.
L'objecte dels ajuts que estableix l'Ordre és el plantejament i la redacció de projectes de recerca, desenvolupament i innovació (R+D+I) de nous productes, processos i tecnologies en el sector agrari, alimentari i forestal, que impliquin innovació.
Els projectes han de ser destinats a mesures de mitigació dels efectes del canvi climàtic i la seva adaptació a aquest, i/o producció i utilització d'energies renovables, i/o foment sobre la gestió sostenible de l'aigua i/o protecció de la biodiversitat.
Concretament les operacions que es podran finançar amb càrrec a aquests ajuts són:
Poden ser persones beneficiàries d'aquests ajuts les empreses agràries, agroalimentàries i forestals, les seves agrupacions i/o associacions, les cooperatives agràries, les comunitats de regants, els artesans alimentaris i els seus gremis.
Els projectes han d'estar liderats per aquestes, en cooperació amb centres o instituts de recerca i/o universitats.
En el cas d'indústries agroalimentàries i forestals, han d'estar inscrites en el Registre d'indústries agràries i alimentàries de Catalunya (RIAAC).
En el cas d'associacions cal tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
En el cas d'agrupacions sense personalitat jurídica no es podran dissoldre fins transcorregut el termini de prescripció establert en l'article 100.4 del Decret legislatiu 3/2001, de 24 de desembre, i en l'article 65 de la Llei 38/2013, de 17 de novembre.
a) Les despeses de personal propi per al plantejament i la redacció del projecte, entenent per personal propi el que està vinculat mitjançant una relació laboral i, per tant, figura cotitzant en el règim general de la Seguretat Social.
El cost intern de personal de l'entitat participant no podrà superar el 20% de la despesa subvencionable.
b) Les despeses del contracte de serveis amb el centre i/o institut de recerca i/o universitat.
El 50% de les despeses subvencionables, com a mínim, aniran destinades al contracte de serveis amb la universitat o centre de recerca.
c) Les despeses de consultoria tecnològica i d'assessoria.
d) Els costos de coordinació i constitució de l'acord de col·laboració entre l'empresa agrària, agroalimentària o forestal, les seves agrupacions i/o associacions, la cooperativa agrària, la comunitat de regants, els artesans alimentaris o els seus gremis i els centres o instituts de recerca i/o universitats.
Les despeses que es detallen a l'apartat 3 d'aquestes bases reguladores que hagin estat pagades abans de la data d'entrada en vigor d'aquesta Ordre.
Més de dos projectes d'una mateixa entitat sol·licitant.
En el cas que una mateixa entitat hagi sol·licitat l'ajut per a més de dos projectes es donarà tràmit d'audiència a l'interessat per tal que decideixi per quin opta.
Si dins el termini d'audiència la persona sol·licitant no contesta, es considerarà que desisteix de la presentació de sol·licitud dels ajuts.
Els estudis de mercat, ni els assajos de productes utilitzats en el procés productiu en alimentació, com colorants o conservants, ni la realització d'enquestes.
Els inventaris i les aplicacions informàtiques.
Els projectes o actuacions que no estiguin inclosos en els nous reptes d'acord amb la Decisió 2006/144/CE modificada per la Decisió del Consell 2009/61/CE.
5.1 L'ajut té caràcter de subvenció directament aplicable a les actuacions subvencionables a què fa referència l'apartat 3 d'aquestes bases.
5.2 L'import de l'ajut no pot superar el 75% dels costos subvencionables ni ser superior a 12.000,00 euros en el supòsit que l'entitat beneficiària sigui una única empresa agrària, agroalimentària o forestal, una agrupació i/o associació d'aquestes, una cooperativa agrària, una comunitat de regants, un artesà alimentari o un gremi d'artesans alimentaris; o a 15.000,00 euros en el supòsit que es tracti de l'agrupació/associació de dues o més empreses agràries, agroalimentàries o forestals, i/o agrupacions i/o associacions d'aquestes, i/o cooperatives agràries, i/o comunitats de regants, i/o artesans alimentaris i/o gremis d'artesans alimentaris.
5.4 L'import d'aquests ajuts es finançarà amb el 75% a càrrec del FEADER.
5.5 Cap persona beneficiària pot acumular en un període de tres anys un total d'ajuts superior a 200.000,00 euros.
5.6 La quantia màxima destinada a aquests ajuts i l'aplicació pressupostària a la qual s'ha d'imputar són les que determina l'article 2.3 d'aquesta Ordre.
5.7 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats que estableix l'apartat 6 d'aquestes bases reguladores.
5.8 La subvenció podrà ser reduïda total o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
–6 Criteris d'atribució i prioritats
6.1 En el cas que l'import total de les sol·licituds presentades superi la dotació pressupostària disponible per a aquests ajuts s'atendran les sol·licituds per trams de puntuació d'acord amb la puntuació que s'atorgui de conformitat amb els criteris d'atribució i prioritats següents.
Aquesta valoració atorgarà un màxim de 55 punts:
a) Quan es tracti de l'agrupació/associació de dues empreses, les seves agrupacions i/o associacions, cooperatives agràries, comunitats de regants, artesans alimentaris o gremis: 3 punts; quan es tracti de l'agrupació/associació de tres a cinc empreses, les seves agrupacions i/o associacions, cooperatives agràries, comunitats de regants, artesans alimentaris o gremis: 5 punts; quan es tracti de l'agrupació/associació de més de cinc empreses, les seves agrupacions i/o associacions, cooperatives agràries, comunitats de regants, artesans alimentaris o gremis: 10 punts.
b) Empreses o agrupacions/associacions que tinguin doctors en els seus quadres i departament d'R+D+I (talent): 5 punts.
c) Empreses o agrupacions/associacions que estiguin acollides a plans estratègics d'innovació o dins de xarxes d'innovació d'altres departaments (acció10, clústers, etc.) o hagin participat amb anterioritat en projectes de recerca amb universitats o centres de recerca: 5 punts.
d) Empreses o agrupacions/associacions que demostrin la seva internacionalització o la dels seus productes, serveis o R+D+I en mercats exteriors: 5 punts.
e) Projectes que donin resposta a més d'un dels reptes següents: 10 punts.
g) Excel·lència en l'argumentació dels objectius, pla de treball i rigor metodològic: 10 punts.
h) Efecte demostratiu i transferibilitat: 5 punts.
6.2 D'acord amb el que estableix l'apartat 6.1, en el cas que no existeixin disponibilitats financeres suficients per atendre les sol·licituds dins d'un tram de puntuació es reduirà proporcionalment la intensitat de l'ajut de les sol·licituds del tram afectat.
Un cop exhaurit el pressupost disponible, les sol·licituds incloses en la resta de trams de puntuació seran denegades per manca de disponibilitat pressupostària.
–7 Concurrència amb altres ajuts
7.1 Els ajuts que regula aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer comunitari), d'acord amb el que estableix l'article 70.7 del Reglament (CE) núm. 1698/2005 del Consell, de 20 de setembre (DOUE L 277, de 21.10.2005).
7.2 Els ajuts que regulen aquestes bases són compatibles amb altres que, per la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (CE) núm. 1698/2005 del Consell, de 20 de setembre.
7.3 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
8.1 Les sol·licituds per acollir-se a aquests ajuts es poden presentar per mitjans telemàtics des de la Seu electrònica de la Generalitat https://seu.gencat.cat o bé es formalitzaran en un imprès normalitzat que es pot descarregar des de la Seu electrònica de la Generalitat https://seu.gencat.cat o obtenir en qualsevol dependència del DAAM.
Aquestes sol·licituds s'han d'adreçar a la Direcció General d'Alimentació, Qualitat i Indústries Agroalimentàries, i s'han de presentar, preferentment a les oficines comarcals del DAAM, sens perjudici de fer ús de la resta de mitjans que estableix la Llei 26/2010, de 3 d'agost, i la Llei 30/1992, de 26 de novembre, dins el termini establert en la convocatòria.
El fet que aquests ajuts s'emmarquin en el concepte nous reptes vol dir que els projectes auxiliables hauran d'orientar-se al desenvolupament de noves tecnologies, productes i processos per fer front al canvi climàtic i donar suport a les energies renovables, la gestió de l'aigua i la biodiversitat.
Per verificar això, la Comissió de valoració definida en la convocatòria farà una preavaluació de les sol·licituds presentades per tal de valorar, prèviament, si la sol·licitud s'adequa a les condicions imposades pels nous reptes i pot adquirir la condició de beneficiari de l'ajut.
8.2 A les sol·licituds s'hi ha d'adjuntar la documentació que es detalla a continuació.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DAAM a obtenir aquesta informació d'acord amb el que estableix l'apartat 8.3; en cas contrari haurà d'aportar fotocòpia del DNI/NIF/NIE.
d) Certificat actualitzat d'inscripció en el registre administratiu corresponent emès l'any 2014.
En cas que es tracti d'un registre gestionat pel DAAM, no caldrà aportar cap certificació d'inscripció.
f) En tots els casos, el sol·licitant presentarà una memòria descriptiva del projecte, que es pot descarregar des de la Seu electrònica de la Generalitat https://seu.gencat.cat, per al qual se sol·licita la subvenció, en la qual s'indicarà:
Els objectius, la justificació de la innovació i l'abast del projecte.
La relació de les empreses, les seves agrupacions i/o associacions, cooperatives agràries, comunitats de regants, artesans alimentaris o gremis d'artesans alimentaris que participen en el projecte, en el supòsit que hi hagi més d'una entitat participant.
El centre de recerca i/o universitat amb el qual s'estableix la col·laboració.
El pressupost desglossat de despeses.
Els recursos interns de l'entitat/les entitats participant/s i els recursos externs per desenvolupar el projecte.
El/la coordinador/a del projecte, que a la vegada actuarà com a interlocutor/a davant l'administració que atorga l'ajut.
Una llista de possibles finançadors als quals es presentarà el projecte un cop plantejat.
g) Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
h) Annex a la sol·licitud, que conté les declaracions responsables sobre els aspectes que es detallen a continuació i que la persona sol·licitant ratifica mitjançant la signatura.
8.3 Declaracions responsables de l'annex a la sol·licitud:
b) No estar sotmès a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 7 d'aquestes bases, referit a la concurrència amb altres ajuts.
e) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els centres de treball.
f) Sobre la conformitat de les còpies que hagi aportat durant qualsevol fase del procediment amb l'original corresponent.
8.4 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
–9 Compromisos i obligacions de les persones beneficiàries
9.1 Realitzar l'activitat per a la qual s'atorga l'ajut, així com assumir els compromisos que s'hi incloguin i acreditar-ho documentalment davant el Departament d'Agricultura, Ramaderia, Pesca, Alimentació i Medi Natural; complir els objectius a què s'ha compromès i invertir l'ajut en la consecució d'aquests objectius.
9.2 Subscriure l'acord de col·laboració entre les parts implicades en el projecte, incloses les entitats que realitzin les tasques de recerca, test i desenvolupament del producte, procés o tecnologia resultant.
9.3 Presentar les factures i els informes d'avançament de l'estudi que l'entitat de control sol·liciti.
9.4 Les persones beneficiàries dels ajuts han de lliurar la memòria d'actuacions realitzades i resultats assolits en el termini màxim que estableix l'apartat 12.1 i amb el contingut que determina l'apartat 12.3 de les bases reguladores.
9.5 Fer constar, en la documentació i la imatge que es generi com a conseqüència de la implementació de les actuacions desenvolupades amb la subvenció del DAAM, les identificacions visuals del DAAM, sempre vinculades amb l'escut de la Generalitat de Catalunya i la frase Amb la col·laboració del Departament d'Agricultura, Ramaderia, Pesca, Alimentació i Medi Natural de la Generalitat de Catalunya, segons les normes d'harmonització del Programa d'identificació visual de la Generalitat de Catalunya, i fer constar, en la documentació i la imatge que es generi com a conseqüència de la aplicació de les actuacions desenvolupades amb la subvenció del FEADER, les identificacions visuals del Fons Europeu Agrícola per al Desenvolupament Rural, sempre vinculades amb el logotip de la Unió Europea i la frase Amb la col·laboració del Fons Europeu Agrícola per al Desenvolupament Rural: Europa inverteix en les zones rurals, segons les normes de publicitat que estableix el Reglament 1974/2006 de la Comissió, de 15 de desembre de 2006, pel qual s'estableixen disposicions d'aplicació del Reglament (CE) 1698/2005 del Consell, relatiu a l'ajut al desenvolupament rural a través del Fons Europeu de Desenvolupament Rural (FEADER).
9.6 Comunicar per escrit al DAAM, dins els deu dies següents, l'obtenció d'altres subvencions, ajuts, ingressos o recursos que financin les activitats subvencionades, tan aviat com es conegui, i, en tot cas, amb anterioritat a la justificació de l'aplicació donada als fons percebuts.
10.2 L'òrgan instructor i l'òrgan competent per dictar resolució són els que es determinen en la convocatòria.
10.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.4 Quan les sol·licituds subvencionables superin les disponibilitats pressupostàries, la Comissió de valoració determinarà l'assignació del pressupost, d'acord amb els criteris d'atribució i, si s'escau prioritats, establerts en l'apartat 6 d'aquestes bases reguladores.
10.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
11.2 Comporta el desistiment de la sol·licitud la manca de presentació de qualsevol dels documents que preveu l'apartat 8 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
11.4 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
12.1 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut i l'import que prové del FEADER (indicant a quin eix del Programa pertany l'ajut), així com la resta de fons.
12.2 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea.
Pot ser motiu de modificació la redistribució justificada de les despeses entre les diferents partides pressupostades inicialment.
En casos excepcionals i degudament justificats, pot ser motiu de modificació de la resolució l'ampliació del termini d'execució de les activitats.
Aquesta ampliació no pot excedir de la meitat del termini d'execució inicial establert a les bases reguladores.
S'estableix com a data d'inici de les actuacions subvencionables la data d'entrada en vigor d'aquesta Ordre, que consta a la disposició final.
14.1 Les persones beneficiàries han de realitzar les actuacions objecte dels ajuts i justificar-les com a màxim abans de la data indicada en la convocatòria, per tal que es pugui procedir a la certificació i comprovació de l'execució de les activitats previstes, dins els terminis establerts.
14.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
14.3 Les persones beneficiàries han de justificar les actuacions mitjançant el lliurament de la memòria del projecte, degudament signada pel responsable de l'òrgan competent de l'entitat, amb el contingut que s'indica a continuació i la documentació justificativa que s'especifica en els apartats 12.4, 12.5 i 12.6.
Descripció de l'objectiu del projecte.
Descripció de la situació de partida sobre la qual es vol introduir una millora.
Descripció de les característiques del projecte: descripció dels materials, equips, instal·lacions emprats; descripció dels mètodes utilitzats; descripció dels procediments utilitzats.
Programa d'execució i canvis d'explotació requerits: detalls de l'estratègia, si s'escau, per dur la innovació a la pràctica; impactes previstos en l'explotació ordinària de les activitats.
Pressupost del projecte i viabilitat, si s'escau, de la seva implantació.
Indicadors de seguiment suggerits per avaluar els resultats de la innovació.
Valoració de la mesura en què s'han aconseguit els objectius del projecte.
14.4 Per justificar les despeses de personal que rebin ajuda amb aquesta Ordre caldrà presentar, mitjançant documents originals:
b) Nòmines signades del personal dedicat al projecte.
c) Documents probatoris de pagament (sigui xec nominatiu, transferència bancària o altres de valor probatori equivalent).
e) Informe de vida laboral d'un compte de cotització, en cas de no haver autoritzat el DAAM per obtenir aquesta informació, d'acord amb el que estableix l'apartat 8.3.
f) Un informe on es detalli el nombre total d'hores destinades al projecte per part del personal i les tasques realitzades.
No s'acceptaran nòmines ni pagaments anteriors a la data de la presentació de la sol·licitud.
14.5 Per justificar les despeses de l'acord de col·laboració amb el centre de recerca, despeses d'assessoria i consultoria, i despeses de coordinació i de constitució de l'acord de col·laboració que s'especifiquen als apartats 3.b, 3.c i 3.d caldrà presentar mitjançant documents originals:
c) Document probatori de pagament (sigui xec nominatiu, rebut bancari, transferència bancària o altres de valor probatori equivalent).
e) Relació detallada de les tasques d'assessoria i coordinació desenvolupades.
14.6 L'IVA dels justificants queda exclòs de la subvenció quan sigui susceptible de recuperació o compensació per part de l'entitat beneficiària.
14.7 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els sigui requerida pel DAAM.
14.8 La proposta de pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
14.9 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 8.3.
14.10 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–15 Revocació i reintegrament de les quantitats percebudes indegudament
15.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
15.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
15.2 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment procedirà el reintegrament en el supòsit establert a l'article 30.2 del Reglament (UE) núm. 65/2011, de la Comissió, de 27 de gener.
15.3 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol III de la Llei 26/2010, del 3 d'agost, de règim jurídic i de procediment de les administracions públiques de Catalunya, i el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que estableixi la normativa aplicable en matèria de subvencions.
16.1 D'acord amb l'article 30 del Reglament (UE) 65/2011 de la Comissió, de 27 de gener de 2011, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària i l'import de la subvenció que es correspon amb la inversió justificada després dels controls d'admissibilitat superi el 3%, s'aplicarà una reducció a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
No obstant això, no s'aplicarà cap reducció si la persona beneficiària pot demostrar que no és responsable de la inclusió de l'import no subvencionable.
Aquestes reduccions també s'aplicaran a les despeses no subvencionables identificades durant els controls realitzats sobre el terreny i a posteriori.
16.2 En cas de dur a terme entre el 60% i el 80% de la inversió i el producte, es reduirà un 20% de l'ajut certificat per l'actuació parcialment realitzada.
En el cas de realitzar entre el 60% i el 30%, ambdós inclosos, de la inversió subvencionable, es reduirà un 40% de l'ajut certificat per l'actuació parcialment realitzada.
En el cas de realitzar menys del 30% de la inversió subvencionable, s'establiran les mesures oportunes de conformitat amb la legislació específica corresponent, amb l'expedient administratiu previ, en el qual es concedirà audiència a la persona interessada.
16.3 Si escau, les penalitzacions dels apartats 14.1 i 14.2 s'apliquen totes dues de manera independent.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les persones beneficiàries per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
D'acord amb l'article 30.2 del Reglament (UE) 65/2011, de la Comissió, de 27 de gener, quan es descobreixi que la persona beneficiària ha efectuat deliberadament una declaració falsa, l'operació de què es tracti restarà exclosa de l'ajut i es recuperaran tots els imports que s'hagin abonat per l'esmentada operació.
A més, la persona beneficiària restarà exclosa de l'ajut per la mesura en qüestió durant l'any civil de què es tracti i durant l'any següent.
Sens perjudici del que estableix el paràgraf anterior, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, la Llei 26/2010, de 3 d'agost, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la Seu electrònica de la Generalitat https://seu.gencat.cat.
L'únic registre telemàtic habilitat per a la recepció de les sol·licituds presentades per mitjans telemàtics és el registre telemàtic corporatiu de la Generalitat de Catalunya.
4.1 La identificació de la persona sol·licitant es farà mitjançant la utilització del DNI electrònic o qualsevol dels certificats reconeguts i admesos per l'Agència Catalana de Certificació, d'acord amb els requisits que estableix la Llei 59/2003, de 19 de desembre, de signatura electrònica.
4.2 En cas que el sol·licitant sigui una persona jurídica, per realitzar la sol·licitud serà necessari certificat digital de persona jurídica o certificat digital de representant de l'empresa.
5.1 La presentació de sol·licituds per mitjans telemàtics que estableix l'apartat 2 d'aquest annex es pot fer tots els dies de l'any durant les 24 hores del dia, en els termes d'aquesta convocatòria.
5.2 A efectes de còmput de terminis, la recepció pel Registre telemàtic corporatiu de la Generalitat de Catalunya en un dia inhàbil s'entén efectuada el primer dia hàbil següent.
6.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el Departament d'Agricultura, Ramaderia, Pesca, Alimentació i Medi Natural reconeix la validesa i l'eficàcia de les sol·licituds presentades telemàticament sempre que es compleixin els mecanismes d'identificació de l'apartat 4 d'aquest annex.
6.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada i la data i l'hora de presentació al Registre telemàtic corporatiu de la Generalitat de Catalunya.
Els programes i aplicacions mitjançant els quals es tramita telemàticament el procediment de participació en les convocatòries dels ajuts previstos en aquesta Ordre estan disponibles al Centre de Telecomunicacions i Tecnologies de la Informació de la Generalitat de Catalunya.